b'\n_START_ARTICLE_\nKrajevna skupnost Ob parku\n_START_PARAGRAPH_\nKrajevna skupnost Ob parku (kraj\xc5\xa1e KS Ob parku) je biv\xc5\xa1a krajevna skupnost v Mariboru, ki je delovala med letoma 1965 in 1996. Ime je dobila po mariborskem mestnem parku ob katerem se je ve\xc4\x8djem delu nahajala. KS je deloval v okviru nekdanje Ob\xc4\x8dine Maribor-Center, njen sede\xc5\xbe se je sprva nahajal na Mladinski ulici 19 in kasneje na Strosssmajerjevi ulici 32, oboje v Mariboru.\n_START_SECTION_\nZgodovina\n_START_PARAGRAPH_\nKS\xc2\xa0Ob\xc2\xa0parku\xc2\xa0je bila ustanovljen 1. 4. 1965 na podlagi odloka o ustanovitvi krajevnih skupnosti v Ob\xc4\x8dini Maribor-Center. V takratnem obsegu je KS obsegala del centra mesta in mestna naselja: Ribni\xc5\xa1ko selo, Vinarje in Za Kalvarijo. 11. 3. 1979 je potekal referendum o ustanovitvi novih krajevnih skuposti na obmo\xc4\x8dju KS\xc2\xa0Ob\xc2\xa0parku. Delovni ljudje in ob\xc4\x8dani so se odlo\xc4\x8dili ustanoviti novo KS Za Tremi ribniki, katere obmo\xc4\x8dje se je tako odcepilo od KS Ob parku._NEWLINE_Ob namaraven zdru\xc5\xbeevanju mariborskih krajevnih skupnosti skladno Odlokom o razdelitvi Mestne ob\xc4\x8dine Maribor na mestne \xc4\x8detrti in krajevne skupnosti je KS Ob Parku na Ustavno sodi\xc5\xa1\xc4\x8de Republike Slovenije vlo\xc5\xbeila pobudo za oceno ustavnosti in zakonitosti tega odloka, vendar je bila njena pobuda zavrnjena. Tako je bila KS dokon\xc4\x8dno priklju\xc4\x8dena obmo\xc4\x8dju\xc2\xa0novoustanovljene Mestne \xc4\x8detrti Center.\n_START_SECTION_\nGeografija\n_START_PARAGRAPH_\nOb ustanovitvi pa do leta 1979 je meja KS je potekala z vrha Piramide do poti na Piramido do Ribni\xc5\xa1ke ulice ter po Ribni\xc5\xa1ki ulici, Ulici heroja Staneta, Leninovem trgu (danes Maistrov trg), Trgu svobode, Slovenski, Strossmayerjevi in Trubarjevi ulici na sever na vrh Piramide tako, da je zajela \xc5\xa1e Vinarje, Ribni\xc5\xa1ko selo in Ribni\xc5\xa1ko ulico._NEWLINE_Po razdru\xc5\xbeitvi z novoustanovljeno KS\xc2\xa0Za tremi ribniki leta 1979, je KS Ob\xc2\xa0parku\xc2\xa0obsegala naslednje obmo\xc4\x8dje: na vzhodu je meja potekala od Partizanske ceste po Trgu svobode in Leninovem trgu (danes Maistrov trg) proti severu po Ulici heroja Staneta do kri\xc5\xbei\xc5\xa1\xc4\x8da s Tom\xc5\xa1i\xc4\x8devo ulico in\xc2\xa0ob\xc2\xa0Ribni\xc5\xa1ki ulici tako, da so hi\xc5\xa1ne \xc5\xa1t. Ribni\xc5\xa1ka 12, 16 in 18 pripadale KS\xc2\xa0Ob\xc2\xa0parku; na zahodu je meja potekala\xc2\xa0ob prvem ribniku in proti severozahodu po grebenu tako, da so vse hi\xc5\xa1ne \xc5\xa1tevilke urbanega naselja Za Kalvarijo pripadale KS\xc2\xa0Ob\xc2\xa0parku; nato je meja potekala po stari meji med KS\xc2\xa0Ob\xc2\xa0parku\xc2\xa0in KS Pre\xc5\xbeihov Voranc do Trubarjeve ulice; na jugu je potekala do Mladinske ulice (vklju\xc4\x8dene neparne hi\xc5\xa1ne \xc5\xa1t.) ter po njej do Strossmayerjeve ulice (vklju\xc4\x8dene parne hi\xc5\xa1ne \xc5\xa1t.) do Slovenske ulice in po njej proti vzhodu do Trga svobode.\n_START_SECTION_\nPrebivalstvo\n_START_PARAGRAPH_\nLeta 1981 je imela KS 3.358 prebivalcev in leta 1991 3.386 prebivalcev.'